PSL วิ่ง 5% รับค่า BDI พุ่ง ฟากโบรกฯ ชี้เทคนิคขาขึ้น-จับตาไตรมาส 3 พลิกกำไร
PSL วิ่ง 5% รับค่า BDI พุ่ง ฟากโบรกฯ ชี้เทคนิคขาขึ้น-จับตาไตรมาส 3 พลิกกำไร ล่าสุดอยู่ที่ 5.50 บาท บวก 0.25 บาท หรือ 4.76%มูลค่าซื้อขาย 177.51 ล้านบาท
PSL วิ่ง 5% รับค่า BDI พุ่ง ฟากโบรกฯ ชี้เทคนิคขาขึ้น-จับตาไตรมาส 3 พลิกกำไร ล่าสุดอยู่ที่ 5.50 บ. บวก 0.25 บ. หรือ 4.76%มูลค่าซื้อขาย 177.51 ลบ.
5 ส.ค. 2563

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 15.16 น. อยู่ที่ 5.50 บาท บวก 0.25 บาท หรือ 4.76% สูงสุดที่ 5.65 บาท ต่ำสุดที่ 5.35 บาท ด้วยมูลค่าซื้อขาย 177.51 ล้านบาท

ทั้งนี้ ราคาหุ้น PSL ปรับตัวขึ้น หลังดัชนีค่าระวางเรือ BDI ปิดวันทำการล่าสุดที่ 1,463.00 จุด เพิ่มขึ้น 78 จุด เพิ่มขึ้น 5.63%
ด้าน บล.โกลเบล็ก  ระบุในบทวิเคราะห์  PSL มี Volume เข้า พร้อมกับ Slow Sto. เพิ่งพลิกตัวส่งสัญญาณบวกวันแรก หาก Break Out เส้น EMA-200 ที่ 5.65 บาท จะมีแนวต้านถัดไปที่ 6 บาท
ขณะที่ บล.บัวหลวง ระบุว่า กลุ่มขนส่ง วางแผนการเล่นใน 2H20-2021 โดยในไตรมาส 2/63 คาดจะมีเพียง BEM ที่รายงานกำไรได้ เพราะการเดินทางด้วยทางด่วนไม่จำเป็นต้องมีการเว้นระยะห่างทางสังคม ซึ่งหนุนให้การจราจรฟื้นตัวเร็ว กลับมาได้ถึง 83% ของระดับปกติแล้ว (ในเดือน มิ.ย.)
ขณะที่รถไฟฟ้า ทั้สายสีน้ำเงิน และสายสีเขียวของ BTS ยังคงเห็น traffic แต่ครึ่งหนึ่งของระดับปกติ ในส่วนของธุรกิจสายการบิน คาดทั้ง AAV และ BA จะรายงานขาดทุนในไตรมาส 2/63 และคาดขาดทุนบางลงในไตรมาส3/63
ส่วนกลุ่มเรือ คาด PSL จะรายงานขาดทุนลดลงในไตรมาส 2/63 เพราะค่าระวางที่ลดลงในช่วงปิดเมือง แต่คาดจะเห็นการพลิกเป็นกำไรในไตรมาส 3/62 เพราะมีอุปสงค์ที่อั้นอยู่เข้ามาหลังจากเปิดเมือง
Fundamental: จากภาพการฟื้นตัวของกำไรที่ชัดเจนในกลุ่มขนส่งภาคพื้นดิน จึงชอบ BTS และ BEM มากที่สุด แนะนำ ซื้อ